Zá á nə́ anə́ ḿfəfə́g nə́ a yəm timi ńkɔ̄bɔ̄ ví: “Fəg mod yafyɛ nyé ásū abǒg tē ótab wábə́ nyē ásū ó tséndé” ? 2Ma nâ: “Dzálága abéndé ńkúkúmá, ású mə́tīŋ mə́ Zāmbá, 3tə wavólo kódō á məzěn móé, tə watimbi á zud ai é dzōm ā víni ǹnə́m, amú a yi bɔ ḿból ā diŋ, 4amú ǹkɔ́bɔ̄ ńkúkúmá ó bələ́ edzóe, ńdɔ̄ zá á nə̄ nyé sílī naa: "Dzé wābɔ̄ ná ?" Sósōō mod ǎ yə̌m kig awola étsigi ǹtól5“Ényɔ́ ā baala mvéndé ǎ yǐ kig tóban ai abé; m̀fəfə́g mod wáyəm nâ dzóm ésə̄ é bə̄lə́ ábǒg díé ai ǹtól wóé.” 6Owé, dzóm ésə̄ é bə̄lə́ ńgúmā ábǒg ai ǹgúmā ǹtól, hədá mod amalá a nə ású mod: 7amú mod ǎ yə̌m kig édí láyi tóban ókīdí; zá ā yī nyé kad ábōg lə́ ngázu ya ? 8Mod ziŋ ǎ dzōē kig mvəbə ényiŋ ású yə̄ nâ á bi wá; mod ziŋ ǎ dzóē kig amǒs áwú, mǎn áwɔí ziŋ a sə́ kig á ndūm, ńdɔ̄ fə mətóm mâkodě kig mod. 9É mam mə́sə̄ má, mə ngáyén mɔ̄ ai ḿbīndán mə̄ ngábindi é mam mə́sə̄ mábɔban á sí ndon mú, ḿból mod binam a tíbili ényɔ́ ḿbɔ̄g ai mə̂ ǹnə́m wōē.